Den Vest-Sjællandske Avis, 1817-08-12
Nyeste Post-Efterretninger. Efter en Officeers Skrivelse fra St. Helena, omgaaes ikke Bonaparte med nogen, uden med de Personer, som høre til hans Følge; han gaaer sielden ud, rider aldrig og giør sig meest Motion med at spille Billard; hans Ansigtsfarve er bleven mørkere og han gaaer meere kroget end tilforn. - Ved Hoffet paa St. Heleng gaaer det desuden ikke saa muntert til som ved Naboehoffet i Rio Janeiro, hvor man glæder sig til, at det Oprør i Pernambuko er blevet lykkeligen dæmpet og hvor Kronprindsessen af Brasilien snart forventes; thi den portugisiske Flaade er nu paa Veien, eller som andre Beretninger melde, er allerede kommen til Livorno, for at afhente Erkehertuginde Leopoldine, og Princessens Garder og Bagage er allerede afgaaet dertil; Orlogskibet Johan den 6te, hvorpaa hun skal indskibe sig, er indrettet og meubleret paa det prægtigste og smagfuldeste; paa det andet Orlogsskib St. Sebastian indskiber sig den østerrigske Ambassadeur Greven af Elz. – Den Bahiaer Avis; Den gyldne Tidsalder, indeholder den officielle Efterretning om Seieren over Jnsurgenterne; de Kongelige Tropper bleve anførte af Generalmajor Mello; 5 Kanoner, 2 Fahner og en anseelig Krigskasse bleve erobrede. – Denne Jnsurrection er saaledes bleven dæmpet; men det er at befrygte at den ikke vil blive den eneste i hiin Verdens Deel, da Friheds-Aanden er der i en uophørlig Giæring; i det gamle og prøvede Europa ere Menneskene af et roeligere Sindelag og republikanske Uroeligheder ere der ikke at befrygte; thi at Spafields-Tumultanterne have nyelig ved et Middagsmaaltid i Kron og Anker-Tavernen i London, hvorved Hr. Hunt præsiderede, celebreret deres Løsladelse, er en Licenz, som kun kan finde Sted blandt et saa Friheds aandende Folk som Englænderne og har ingen videre Følger. - Lascys Død i Spanien har formodentlig sat Seglet paa Oprørsforsøgene i dette Land af Vennerne af en frie Statsforfatning; han beklagede paa sit Rettersted blot, at han skulde falde ved sine Kammeraders Haand og at han ikke havde fundet Døden paa Valpladsen i Kampen mod Spaniens Fiender. – De Tumulter, som havde tildraget sig i Sverrig vare ingenlunde af en republikansk Natur, og de to Skyldige Doct. Med. Bergelin og Magister Jhre, som den 24de Juni paa Kongens Fødselsdag havde i et Selskab i Staden Visdy drukket paa den 5te Gustavs Sundhed, og derfor ere blevne dømte paa Ære, Liv og Gods, har Kongen benaadet, den første med Fængselstraf paa Hs. Majestæts Naade og den anden paa 6 Maaneder. – Den hellige Alliance betrygger Europa en dyb og langvarig Fred: (det er ogsaa vist nok, at paa det hele christelige Fastland af Europa gives ingen rimelig Aarsag til at en nye Krig skal saasnart bryde ud) Poltitiken synes derfore selv at ville henvende sig til hellige Gienstænde; thi den eneste politiske Efterretning Posten har bragt er, at Kongen af Frankerige har sendt en Coureer til Rom med Ratificationen af det med den hellige Stoel afsluttede Concordat, ogsaa Concordatet med Baiern er ratificeret, og Underhandlingerne med Nederlandene om Religionsforholdene ere rykkede fremad. – J Frankerige har man ellers to vigtige Nyeheder, først, at Regieringen har afsluttet et nyt Laan med Handelshuset Baring i London. (J Bladet Børsenhalle erklæres derimod det Rygte, at Danmark skal have optaget et Laan i Genua, for aldeles usandt) og for det andet, at den vidtbereiste Mad. Catalani er kommen tilbage til Paris. Til England er ogsaa en vidtbereist Person kommen tilbage, nemlig Ambassadeuren i China Lord Armherst, som steeg i Land i Portsmouth den 1ste August, hvorhan blev saluteret med 13 Kanonskud. – Lord Castlereagh har havt det Vanheld at være bleven bidt af en Hund i Haanden, saa at han ikke kan bivaane Statsraadets Forsamlinger. Samme Vanheld er mødt Prins Vilhelm af Preussen ved sit Ophold i Petersborg, dog er han nu i Bedring. - Ogsaa Prins Frederik af Hessen har i Frankerige havt den 31te Juli det Uheld, at Hesten blev skye, da han kiørte i en Kabriolet, saa at Vognen kastedes overende, Prinsen kom i stor Livsfare, men Kudsken, var resolveret nok til at springe ud af Vognen og standse Hesten i Tide. – Den russiske Escadre som har afhentet 5000 Krigsfolk fra Frankerige, eri 10 Dage kommen fra Calais til Kronstadt. Den russiske Keiser har udnævnet Storfyrste Nicolaus til General-Jnspecteur for Jngenieurvæsnet, og har ophøiet Generalen af Jnfanteriet Hr. v. Lams dorf, som har været Directeur for Storfyrsternes Nicolaus og Michaels Opdragelse, til Greve, og overdraget ham Jndtægterne af anseelige Domainer paa 50 Aar. - Keiseren har under 17de Juni udstædet et Decret og Overdragelsen af Adelsværdigheden i Polen, enhver Embedsmand som har tient i 10 Aar og enhver Jndvaaner, som har Fortienester af Staten, kan ophøies til denne Værdighed.